الاكسبلورر الجديد 2016
إضغط هنا للإخفاء
السلام عليكم اخواني الأعضاء
صباح اليوم توجهت الى وكالة فورد في الشرقية - الخبر و نزلت خصيصا علشان التحفة الاكسبلورر الجديد 2016.
والفئات المعروضة هم 2:
الاستاندرد و سعرها 130,000
و النص (XLT)
160,000
اللمتد ما هي موجودة و على كلام مسؤول المبيعات ان شاء الله راح توصل في خلال يومين. كل الألوان راح
تكون موجودة ان شاء الله واللي بتكون في المعرض لون ابيض. موديلات 2015 ما هي موجودة على ما يبدو لي
انه خلاص الكمية نفذت و هالحين الساحة ل2016. سألت الوكالة كيف اقساط اطلع السيارة, طلعت البنوك فوايد
اقل و الشركات العادية زي تأجير الفايدة في العلالي. مما جعلني اتخذ القرار بشراء السيارة كاش و امر الكاش
بيتدبر ان شاء الله امره هين بس يبيله وقت. المهم التحفة عاجبتني و نفسي فيها و قريب بطلعها ان شاء الله, الله
يرزقني و اياكم. شغلة أخيرة قبل لأطول عليكم انه الاسعار نزلت شوي. اذكر اني شفت اللمتد سعره يوصل 220,000
شامل اللوحات, الاستمارة, و التأمين) لكن بعد زيارتي اليوم شفت اللمتد 2 بسعر يقارب ال 197,000 شاملة
طبعا اللي ذكرت لوحات و استمارة و تأمين.
إبلاغ
الردود
و نفس التوروس يجي منها دفع رباعي لكن مستمر AWD
بدون دبل خفيف و ثقيل 4WD مثل الاكسبدشن و الF150
مستحيل يكون الاستاندر دفع امامي و الفل دفع رباعي خفيف و ثقيل
لكن الاكسبلورر يجي فيه زر الدبل لمختلف التضاريس مثل الجراند الشيروكي
و الباترول الجديد لكن الفرق انهم دفع خلفي بالاساس و الدفع الرباعي المستمر
مؤقت الى سرعة محددة الكترونيا" و بشكل عام السيارة حقت رمل خفيف و طرق ترابية و طينية
و مهما كان نوع الدبل انخفاض المقدمة الصدام الامامي ما يساعدها على التطعيس و طلوع البر يعني
مثل الباترول و اللاند و البرادو و الباجيرو و حتى الفورشنر و البكب الرانجر افضل من ناحية الاوفرود
0 0
و هي معروف انها كروس اوفر AWD
دودج دورانجو و الاكاديا معترفين انها AWD مهو عشان نظام تضاريس فيها
يخلي الاكسبلورر REAL 4WD
0 0